
ประกาศองค์การบริหารส่วนตำบลดอนรัก
เรื่อง  การขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒
ประจำปี พ.ศ. ๒๕๖6
-------------------------------

ด้วยกระทรวงมหาดไทยได้มีประกาศกระทรวงมหาดไทย ลงวันที่ 14 พฤศจิกายน 2565 เรื่อง ขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562 ประจำปี พ.ศ. 2566 ด้วยหลายจังหวัดประสบปัญหาอุทกภัย เพื่อช่วยบรรเทาภาระภาษีที่ดินและสิ่งปลูกสร้างของประชาชนที่ได้รับผลกระทบและความเสียหายจากสถานการณ์อุทกภัย  โดยผู้เสียภาษีจะมีระยะเวลาเตรียมการชำระภาษีและผ่อนชำระภาษี ประจำปี พ.ศ. 2566 เพิ่มมากขึ้น และไม่ต้องเสียเบี้ยปรับและเงินเพิ่ม หากได้ชำระภาษีภายในกำหนดระยะเวลาที่ได้ให้ความเห็นชอบ รัฐมนตรีว่าการกระทรวงมหาดไทยจึงอาศัยอำนาจตามมาตรา 14 วรรคสอง แห่งพระราชบัญญัติภาษีที่ดินและสิ่งปลูกสร้าง พ.ศ. 2562 เห็นชอบให้ขยายกำหนดเวลาดำเนินการของ  ผู้มีหน้าที่ต้องปฏิบัติตามกำหนดเวลาในพระราชบัญญัติภาษีที่ดินและสิ่งปลูกสร้าง พ.ศ. 2562 เฉพาะการจัดเก็บภาษีที่ดินและสิ่งปลูกสร้าง ประจำปี พ.ศ. 2566 เป็นการทั่วไป ออกไปอีก 2 เดือน เพื่อมิให้กระทบสิทธิของผู้เสียภาษี และกระบวนการจัดเก็บรายได้ขององค์กรปกครองส่วนท้องถิ่น
องค์การบริหารส่วนตำบลดอนรัก จึงเห็นควรออกประกาศให้ผู้เสียภาษีที่ดินและสิ่งปลูกสร้าง ได้ทราบถึงกรอบระยะเวลาในการดำเนินการจัดเก็บภาษี ประจำปี 2566 โดยมีรายละเอียด ดังนี้
	ที่
	เรื่อง
	ระยะเวลาขยาย
ตามกฎหมาย (เดิม)
	ระยะเวลาที่กำหนด
ขยายเวลาออกไป

	1.
	การจัดทำบัญชีรายการที่ดินและสิ่งปลูกสร้างเพื่อประกาศ และจัดส่งข้อมูลที่เกี่ยวข้องให้  ผู้เสียภาษีแต่ละรายทราบ
	ภายใน
เดือนพฤศจิกายน 2565
	ภายใน
เดือนมกราคม 2566

	2.
	ประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บ และรายละเอียดอื่นที่จำเป็นในการจัดเก็บภาษี
	ก่อนวันที่ 1 กุมภาพันธ์ 2566
	ก่อนวันที่ 1 เมษายน 2566

	3.
	การแจ้งประเมินภาษี โดยส่งแบบประเมินภาษีให้แก่ผู้เสียภาษี
	ภายในเดือน
กุมภาพันธ์ 2566
	ภายในเดือน
เมษายน 2566

	4.
	การชำระภาษีตามแบบแจ้งประเมินภาษี
	ภายในเดือน
เมษายน 2566
	ภายในเดือน
มิถุนายน 2566

	5.
	การผ่อนชำระภาษี
	งวดที่ 1 ภายใน เม.ย. 66
งวดที่ 2 ภายใน พ.ค. 66
งวดที่ 3 ภายใน มิ.ย. 66
	งวดที่ 1 ภายใน มิ.ย. 66
งวดที่ 2 ภายใน ก.ค. 66
งวดที่ 3 ภายใน ส.ค. 66


	ที่
	เรื่อง
	ระยะเวลาขยาย
ตามกฎหมาย (เดิม)
	ระยะเวลาที่กำหนด
ขยายเวลาออกไป

	6.
	การมีหนังสือแจ้งเตือนผู้เสียภาษีที่ค้างชำระภาษี
	ภายในเดือน
พฤษภาคม 2566
	ภายในเดือน

กรกฎาคม 2566

	7.
	การแจ้งรายการภาษีค้างชำระให้กับสำนักงานที่ดิน
	ภายในเดือน
มิถุนายน 2566
	ภายในเดือน

สิงหาคม 2566




อนึ่ง หากมีข้อสงสัย สอบถามรายละเอียดได้ที่ งานพัฒนารายได้ กองคลัง องค์การบริหารส่วนตำบลดอนรัก โทรศัพท์หมายเลข (๐๗๓) ๓๑๙-๐๕๓ ต่อ ๑๐๒ ในวันและเวลาราชการ

จึงประกาศมาให้ทราบโดยทั่วกัน

ประกาศ ณ วันที่  6  เดือนธันวาคม พ.ศ. ๒๕๖5
(นายอับดุลเราะมัน  เจะโวะ)

นายกองค์การบริหารส่วนตำบลดอนรัก
ปลัด........................................


รองปลัด..................................


ผอ.กองคลัง............................


หัวหน้าฝ่าย.............................


จนท.พิมพ์...............................








